CELEX: E2019J0011
Language: mt
Date: 2020-12-10 00:00:00
Title: Sentenza tal-Qorti tal-10 ta’ Diċembru 2020 fil-Kawżi Magħquda E-11/19 u E-12/19 Adpublisher AG v J and K (Ir-Regolament (UE) 2016/679 - Protezzjoni tad-data - Dritt li jitressaq ilment quddiem awtorità superviżorja - Dritt għal rimedju ġudizzjarju effettiv kontra awtorità superviżorja - Anonimità - Spejjeż sostnuti fil-kuntest ta’ appell) 2021/C 113/04

31.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/9
            
         
      SENTENZA TAL-QORTI
      tal-10 ta’ Diċembru 2020
      fil-Kawżi Magħquda E-11/19 u E-12/19
      Adpublisher AG v J and K
      
         
            (Ir-Regolament (UE) 2016/679 - Protezzjoni tad-data - Dritt li jitressaq ilment quddiem awtorità superviżorja - Dritt għal rimedju ġudizzjarju effettiv kontra awtorità superviżorja - Anonimità - Spejjeż sostnuti fil-kuntest ta’ appell)
         
      
      (2021/C 113/04)
      Fil-Kawżi Magħquda E-11/19 u E-12/19, Adpuber AG v J u K - TITLOB lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja mill-Bord tal-Appell tal-Liechtenstein għal Kwistjonijiet Amministrattivi (Beschwerdekommission für Verwaltungsangelegenheiten) dwar l-interpretazzjoni tar-Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni ta’ persuni fiżiċi fir-rigward tal-ipproċessar ta’ data personali u dwar il-moviment liberu ta’ din data, u li jħassar id-Direttiva 95/46/KE (ir-Regolament Ġenerali dwar il-Protezzjoni tad-Data), il-Qorti, komposta minn Páll Hreinsson, President (Imħallef-Relatur), Per Christiansen, u Bernd Hammermann, Imħallfin, tat sentenza fl-10 ta’ Diċembru 2020, li l-parti operattiva tagħha hija kif ġej:
      
                  1.
               
               
                  L-iżvelar tad-data personali tal-kwerelant matul proċedura bbażata fuq ilment ippreżentat skont l-Artikolu 77 tar-Regolament (UE) 2016/679 tal-Parlament Ewropew u tal-Kunsill, tas-27 ta’ April 2016, dwar il-protezzjoni ta’ persuni fiżiċi fir-rigward tal-ipproċessar ta’ data personali u dwar il-moviment liberu ta’ din id-data, jew proċedimenti bbażati fuq l-Artikolu 78(1) ta’ dan ir-regolament, ma huwiex prekluż minn dan ir-regolament jew minn xi dispożizzjoni oħra tad-dritt taż-ŻEE. Il-kwistjoni tan-nuqqas ta’ żvelar tad-data personali ta’ kwerelant trid tiġi eżaminata fid-dawl tal-prinċipji għall-ipproċessar tad-data personali skont l-Artikoli 5 u 6 tar-Regolament (UE) 2016/679. Jenħtieġ li ma jingħatax nuqqas ta’ żvelar jekk dan ifixkel it-twettiq tal-obbligi previsti fir-Regolament (UE) 2016/679, jew l-eżerċizzju tad-dritt għal rimedju ġudizzjarju effettiv u proċess ġust kif stabbilit fl-Artikolu 58(4) u skont id-dritt fundamentali għal rimedju ġudizzjarju effettiv.
               
            
                  2.
               
               
                  Isegwi mill-Artikoli 77(1) u 57(3) tar-Regolament (UE) 2016/679 li meta suġġett tad-data jsir parti għal proċedimenti skont l-Artikolu 78(1) bħala riżultat ta’ kontrollur tad-data li jappella kontra deċiżjoni ta’ awtorità superviżorja, u fejn il-liġi nazzjonali timponi dan l-istatus fuq suġġett tad-data awtomatikament, is-suġġett tad-data ma jistax ikun responsabbli għal xi spiża mġarrba b’rabta ma’ dawn il-proċedimenti.